Neste turnering var kvalifiseringen til VM i 2002, som startet i juli 2000. Mexico havnet i gruppe med Trinidad og Tobago for tredje gang på kort tid, og med Canada igjen. I tillegg møtte de . Mexico startet med borteseier mot Panama før de tapte borte mot Trinidad og Tobago. Deretter tok de hevn på Canada med 2-0 hjemme, knuste Panama 7-1 hjemme, slo Trinidad og Tobago med enda større margin med 7-0 hjemme og avsluttet med 0-0 borte mot Canada. Mexico endte på andreplass i gruppen bak Trinidad og Tobago, som ikke avga andre poeng enn bortetapet. Det holdt imidlertid for Mexico for å gå videre.